Andrew Cyrille
Store norske leksikon,Kunst og estetikk,Musikk,Jazz,Nord-Amerikanske jazzutøvere og -ensembler, 1960 – 1980
Andrew Cyrille er en amerikansk jazztrommeslager. Han er en fremtredende skikkelse innen frijazzen som også mestrer strukturerte settinger.
Cyrille begynte å spille trommer som 11-åring, og fra 1958 studerte han ved Juilliard School of Music. I begynnelsen av 1960-årene spilte han i ganske melodiske sammenhenger sammen med blant andre Mary Lou Williams, Roland Kirk og Coleman Hawkins.I 1964 ble han med i gruppen til pianolegenden Cecil Taylor, og her fant han frem til sitt personlige uttrykk. I denne perioden spilte han inn et solo perkusjonsalbum, What About? (1969). I midten av 1970-årene samarbeidet Cyrille nært med to andre frijazzperkusjonister, Rashied Ali og Milford Graves.I 1975 startet han sitt eget band, med blant andre tenorsaksofonisten David S. Ware, som eksisterte til langt ut i 1980-årene. Sammen med Graves, Don Moye og Kenny Clarke spilte Cyrille inn perkusjonsalbumet Pieces of Time (1984). Han er fortsatt sentral, både som «sidemann» og bandleder. Les mer i Store norske leksikon jazz frijazz Eksterne lenker Andrew Cyrille